Source: http://www.mohos-ugyved.hu/jogi-szakteruletek/csaladjog/
Timestamp: 2017-03-26 14:51:56
Document Index: 12077428

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Családi jog, válóper, felügyeleti jog | Ügyvéd Bp.
Családjog, Válóper megosztás
VÁLÓPER, GYERMEKELHELYEZÉS, TARTÁSDÍJ, KAPCSOLATTARTÁS. A családjog foglalkozik legfontosabb élethelyzeteinket meghatározó ügyekkel.
Házasságkötés, gyermeknevelés, vagyonszerzés valakivel közösen.
A statisztikai adatok, azt mutatják, hogy a megkötött házasságok több mint fele válással végződik. Ekkor új helyzetet kell megoldani: hol és miből éljen a gyermekünk, mennyi időt tudok vele tölteni, életének fontos döntéseiben részt tudok-e venni. A közös vagyon megosztása is körültekintést kíván. Nem szerencsés, ha érzelmeink befolyásolnak bennünket életre szóló döntésekben, ezért érdemes családjogi ügyvédtől jogi tanácsot igénybe venni. A gondok egy része, megelőzhető , házassági vagyonjogi szerződés (még a bizalom időszakában történő) megkötésével. Tisztelt Látogatóm, a 2013. évi V. törvény a PTK NEGYEDIK könyv, alább részletezett paragrafusaiban, megtalálja az Önt érintő jogszabályokat. Vagy kérjen személyes jogi tanácsot, Budapesten!
V Á L Ó P E R, A HÁZASSÁG FELBONTÁSA Válóper, Bontóper
Ptk. 4:20.§-4:28.§ Érvényesen megkötött házasságot a bíróság kizárólag
– bármelyik házastárs kérelmére (“tényállásos bontás”), vagy a
– házastársak közösen benyújtott kérelme (“megegyezéses bontás”) alapján bontja fel.
A házasság felbontása iránti pert a házastárs ellen személyesen kell megindítania, keresetlevél benyújtásával. (illetéke 30.000.-Ft.) Válóper
A bíróság a házasságot a körülmények vizsgálata nélkül bontja fel, ha azt a házastársak végleges elhatározáson alapuló, befolyásmentes megegyezésük alapján közösen kérik. Erre akkor van lehetőség, ha a házastársak a közös gyermek tekintetében a szülői felügyelet gyakorlása, a különélő szülő és a gyermek közötti kapcsolattartás, a gyermek tartása, a házastársi közös lakás használata kérdésében megegyeztek, és perbeli egyezségüket a bíróság jóváhagyta.
A bírósági határozat jogerőre emelkedés napján, a házasság megszűnik, és ezzel beállnak a megszűnés joghatásai. Válóper lezárása.
A házastársi vagyonközösség megszűnésével a közös vagyon, megosztásra kerülhet. A házastársak vagyonmegosztása jogi képviselő által ellenjegyzett szerződéssel érvényes. VAGYONMEGOSZTÁS>>
Válóperben a jogi képviselet nem kötelező, de célszerű. Az ítéletben foglaltak tartós jogi helyzetet hoznak létre, melynek megváltoztatását később csak különös indokolt esetben lehet kérni a bíróságtól.
Jogi képviselet házassági bontóperben. válóperben. Emailben is kereshet>> csaladjog@mohos-ugyved.hu
(Keresetlevél készítés 20 ezer-Ft, jogi képviselet 25 ezer Ft/Tárgyalás)
H-p, 9-18-ig, Hívjon! 06-20-354 8963 vagy Írjon! Időpont foglalás
Szülői FELÜGYELET gyakorlása, gyermekelhelyezés. Gyermekelhelyezés
PTK. 4:146.§-4:177.§
A szülői felügyeletet a szülők közösen gyakorolják akkor is, ha már nem élnek együtt.
A házassági vagy a szülői felügyelet rendezése iránti perben a szülők közös kérelmére a bíróság – a gyermek érdekét mérlegelve a gyermek lakóhelyére vagy a szülői felügyelet szerinti rendezésére vonatkozó egyezségét jóváhagyja, vagy arról ítélettel határoz.
Az egyezség a szülőket mindenkor köti, megváltoztatását bírósági jóváhagyástól számított 2 év letelte után lehet kérni a bíróságtól.
Bírósági döntés törvényi alapelve, hogy a gyermekelhelyezés során mindig a kiskorú gyermek érdekére figyelemmel, jogait biztosítva kell eljárni.
A gyermek elhelyezésének megváltoztatását abban az esetben lehet kérni a bíróságtól, ha azok a körülmények, amelyeken a szülők egyezsége alapult, vagy amelyre a bíróság a döntését alapította utóbb lényegesen megváltoztak, és emiatt az elhelyezés megváltoztatása a gyermek érdekében áll. A felügyeleti jog megváltoztatása iránt a szülő, a gyámhivatal és az ügyész indíthat pert, de más személy már nem
Felügyeleti jog iránti perek előtt: jogi tanácsadás, ügyvédi segítség. (Jogi tanácsadás 10.000.-Ft/megkezdett óra)
Gyermektartás díj, családjogi törvény, Gyermektartási per
Ptk. 4:213.§-4:222.§
A szülő kötelessége gyermeke eltartásáról gondoskodni.
A szülők megállapodására sor kerülhet a peres eljárásban, de azon kívül is. A gyermektartás díj összege gyermekenként általában a kötelezett előző évi átlagos jövedelmének 15-25%-a. A tartásdíj százalékos megállapítása esetében meg kell jelölni a tartásdíj alapösszegét is. A bíróság csak a szülők megegyezése hiányában dönthet a kérdésről.
– Ha a körülményekben lényeges változás állott be, a tartás mértékének megváltoztatását vagy a gyermektartás megszüntetését lehet kérni.
Főszabályként az egyezségkötést követő 2 év elteltével lehet a bírósághoz kérelmet benyújtani.
A KAPCSOLATTARTÁS és a TARTÁSDÍJ FÜGGETLEN EGYMÁSTÓL, a nem kielégítő kapcsolattartás nem lehet indoka a tartásdíj megszüntetésének.
Kapcsolattartás, LÁTHATÁS
Ptk. 4:178. § – 4:185. §
A Családjogi törvény alapján a gyermeknek joga, hogy szülőjével személyes kapcsolatot tartson fenn. A gyermekétől külön élő szülőnek viszont nemcsak joga, hanem kötelessége is, hogy gyermekével kapcsolatot tartson fenn, vele rendszeresen érintkezzen. A gyermeket nevelő szülő, vagy más személy köteles a zavartalan kapcsolattartást biztosítani. Mind a gondozó szülő, aki akadályozza a kapcsolattartást, mind a különélő szülő, aki nem él a kapcsolattartás lehetőségével, megsérti szülői kötelességét.
A kapcsolattartásról – a szülők megegyezésének hiányában, illetőleg a szülők és a gyám közötti vita esetében – a gyámhatóság dönt.
Ha házassági vagy gyermek-elhelyezési per van folyamatban, a szülők megegyezésének hiányában a kapcsolattartásról a bíróság dönt. Ha a kapcsolattartás kérdésében a bíróság döntött, ennek megváltoztatását a határozat jogerőre emelkedésétől számított két éven belül csak a bíróságnál lehet kérni. A kapcsolattartásra vonatkozó bírósági határozat végrehajtásáról a gyámhatóság gondoskodik. 1997. évi XXXI. törvény a gyermekek védelméről és a gyámügyi igazgatóságról.
CIKKEIMET itt olvassa, hozzászólhat Ön is! VÁLASSZON!